Afhverju þarf ég að skírast tvisvar?
Ef skírn er framkvæmd án rétts valdsumboðs eða á annan hátt en skírn frelsarans, þá þarf að framkvæma hana aftur. Skírn er forsenda þess að eiga aðild að Kirkju Jesú Krists hinna Síðari daga heilögu.
Í kirkjunni er skírn framkvæmd með niðurdýfingu, sem felst í því að skírnþega er „dýft“ öllum ofan í vatnið og hann svo tekinn upp úr því. Biblían segir að „þegar Jesús hafði verið skírður, sté hann jafnskjótt upp úr vatninu“ (Matteus 3:16). Skírn með niðurdýfingu er falleg táknræn athöfn, ekki aðeins um hreinsun synda, heldur líka um dauða, greftrun og upprisu. Skírnin merkir viðskil við gamlan lífsmáta og fæðingu til lífs bundið kristnum gildum.
Guð hefur séð til þess að allir geti tekið á móti öllum blessunum hans – jafnvel eftir dauðann. Mögulegt er að framkvæma skírnir og fleiri nauðsynlegar helgiathafnir í þágu þeirra sem hafa dáið án þess að hafa fengið slíkt tækifæri. Páll postuli ræddi um skírn fyrir dána í Biblíunni (sjá 1. Korintubréfið 15:29) og meðlimir Kirkju Jesú Krists hinna Síðari daga heilögu viðhalda þessari sömu iðju í musterum okkar tíma.
Framvinda þess er eins og eftirfarandi: Síðari daga heilagir taka saman eigin ættarsögu og nöfn fólks sem hefur dáið án þess að hafa látið skírast. Meðlimir eru síðan skírðir í þágu þessara ættmenna í musterinu. Þessi þjónusta fyrir aðra er framkvæmd í kærleika – og þar sem lífið heldur áfram eftir dauðann, þá eru hinir dánu meðvitaðir um helgiathafnir þessar og geta valið að að taka á móti þeim eða ekki.